**Ytringsfrihetsforbundet** (**YFO**) er en norsk organisasjon som forsøker å få godkjenning som livssynssamfunn. På nettsidene opplyser Ytringsfrihetsforbundet at organisasjonens "formelle organer er Styret og Presidentskapet. Styret er fastsatt i vedtektene og består ved stiftelsestidspunktet av styreleder Shurika Hansen, og styremedlemmer Monica Staff og Helge Lurås. President i Frihetsforbundet ved stiftelsen er Helge Lurås." Ved opprettelsen av Ytringsfrihetsforbundet var også kunstneren Thomas Knarvik med i styret.

Livssynssamfunn og statsstøtte
------------------------------

Statsforvalteren avslo søknadene om godkjenning som livssynsorganisasjon, fordi Ytringsfrihetsforbundet ikke representerte et livssyn: "Ut fra de opplysningene Ytringsfrihetsforbundet har gitt om sin organisasjon, kan fylkesmannen ikke se at forbundet er et livssynssamfunn i lovens forstand". 

Etter flere klagerunder skiftet forbundet derfor navn til Frihetsforbundet 11. desember 2020. Det skiftet samtidig livssyn og vedtekter. Styreleder Helge Lurås begrunnet dette i et innlegg som ble publisert 18. desember 2020.

I innlegget oppgir han andre medlemstall enn dem forbundet har meldt inn til statsforvalteren i søknader om støtte: "Frihetsforbundet har per 31.12.2020 1784 ordinære medlemmer som har oppgitt fullt personnummer, Det er 2488 som har meldt seg inn som ordinære medlemmer. Frihetsforbundet har i tillegg 595 støttemedlemmer."

I 2019 fikk Ytringsfrihetsforbundet ved en feil bevilget støtte for 832 medlemmer. Støtten ble trukket tilbake da feilen ble oppdaget: forbundet var ikke godkjent som livssynsorganisasjon, og derfor ikke berettiget til støtte.

Forbundet opplyser at det er stiftet for å «gi medlemmene en felles ramme og følelse av tilhørighet rundt det å tenke og snakke fritt» og for å «kjempe mot totalitære tendenser, politisk korrekthet og andre angrep på de reelle liberale verdiene som ble bygget opp i Europas historie». Dette blir trukket i tvil av flere. Flere mener at ytringsfriheten Ytringsfrihetsforbundet vil kjempe for, er fraværet av kritikk av deres ytringer. 

Forbundet har fått offentlig kritikk fordi styringsformen fremstår udemokratisk og illiberal: "Det **kan** inviteres til Landsmøte for alle hovedmedlemmer hvert tredje år. Landsmøtet **kan** stemme over **valgkomiteens forslag** til styrets medlemmer. Avstemningen er **rådgivende** for styret i oppnevnelsen av nye styremedlemmer. Landsmøtedeltakerne **kan** foreslå egne kandidater til styret." (Uthevinger er gjort her.) Forbundet har ingen valgkomite.

Ytringsfrihetspris
------------------

Ytringsfrihetsforbundet ville dele ut en årlig ytringsfrihetspris. Denne ser ut til å være omgjort til stipend. Første mottaker var Bjørn Ditlef Nistad  Arkivert 23. mai 2022 hos Wayback Machine. etterfulgt av serietegneren Karine Haaland , før Jan Schibbye Hervig fikk stipendet til et bokprosjekt i 2019.

Referanser
----------

1. ↑  «Om oss». *FFO*. Besøkt 28. mai 2021.
2. ↑  NTB (31. mars 2020). «Resett-redaktørs forbund får ikke tilskudd som livssynssamfunn». *journalisten.no* **(norsk)**. Besøkt 28. mai 2021.
3. ↑  Lurås, Helge. «Ytringsfrihetsforbundet skifter navn og vedtekter». *FFO*. Besøkt 28. mai 2021.
4. ↑  «eInnsyn - Innsyn i offentlig saksbehandling». *einnsyn.no*. Besøkt 28. mai 2021.
5. ↑  Kulturdepartementet (2. desember 2019). «Antall tilskuddstellende medlemmer i tros- og livssynssamfunn i 2019». *Regjeringen.no* **(norsk)**. Besøkt 9. desember 2019.
6. ↑  «Om oss». *Ytringsfrihetsforbundet*. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 28. desember 2018.
7. ↑  «Vedtekter». *FFO*. Besøkt 28. mai 2021.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Brønnøysundregistrene
 |